open-index/open-wikipedia-markdown huggingface dataset:
კათოლიკე მონარქები

დედოფალ იზაბელა I-ისა (მარჯვნივ) და არაგონის მეფე ფერდინანდ II-ის (მარცხნივ) საქორწინო პორტრეტი, დაქორწინდნენ 1469 წელს.]]
**კათოლიკე მონარქები** — კასტილიის დედოფალ ისაბელა I-ისა (მმართ. 1474-1504 წწ.) და არაგონის მეფე ფერდინანდ II-ის საერთო სახელწოდება (მმართ. 1479-1516 წწ.), რომელთა ქორწინებამ და ერთობლივმა მმართველობამ ესპანეთის დე ფაქტო გაერთიანება მოახდინა.. ისინი ორივე ტრასტამარას დინასტიიდან და მეორე ხაზის ბიძაშვილები იყვნენ, რადგან ხუან I კასტილიელის შთამომავლები იყვნენ; ამ სისხლით ნათესაობის დაბრკოლების მოსახსნელად, რაც სხვა შემთხვევაში მათ ქორწინებას კანონიკური სამართლის თანახმად შეუშლიდა ხელს, მათ სიქსტუს IV-სგან პაპის დისპენსაცია მიიღეს. ისინი დაქორწინდნენ 1469 წლის 19 ოქტომბერს ქალაქ ვალიადოლიდში. ისაბელა 18 წლის იყო, ხოლო ფერდინანდი ერთი წლით უმცროსი. მეცნიერთა უმეტესობა ზოგადად თანხმდება, რომ ესპანეთის გაერთიანება არსებითად ფერდინანდისა და ისაბელას ქორწინებას უკავშირდება. მათი მეფობა უილიამ პრესკოტმა დაახასიათა როგორც „ესპანეთის მატიანეებში ყველაზე დიდებული ეპოქა“.

ესპანეთი ჩამოყალიბდა როგორც ორი გვირგვინის დინასტიური კავშირი და არა როგორც უნიტარული სახელმწიფო, რადგან კასტილია და არაგონი ცალკე სამეფოებად დარჩნენ 1707-1716 წლების ნუევა-პლანტას დეკრეტებამდე. ფერდინანდისა და ისაბელას კარი მუდმივად მოძრაობაში იყო, რათა ადგილობრივი ფეოდალი ლორდებისგან გვირგვინისთვის ადგილობრივი მხარდაჭერა გაეძლიერებინათ. „კათოლიკე მეფისა და დედოფლის“ ტიტული ფერდინანდსა და ისაბელას ოფიციალურად უბოძა პაპმა ალექსანდრე VI-მ 1494 წელს, მათ სამეფოებში კათოლიკური რწმენის დაცვის აღიარების ნიშნად.

## ლიტერატურა
* Elliott, J.H., *Imperial Spain, 1469–1716* (1963; Pelican 1970)
* Edwards, John. *Ferdinand and Isabella: Profiles in Power.*Pearson Education. New York, New York. 2005. .
* Edwards, John. *The Spain of the Catholic Monarchs.* Blackwell Publishers. Massachusetts, 2000. .
* Kamen, Henry. *Spain: 1469–1714 A Society of Conflict.* Taylor & Francis. New York & London. 2014.  .

## რესურსები ინტერნეტში
* Country Studies

## სქოლიო
კატეგორია:ესპანეთის ისტორია
კატეგორია:რეკონკისტა
ალექსეევკა (თბილისი)

**ალექსეევკა** — დასახლება (უბანი) თბილისის სამხრეთ-აღმოსავლეთ ნაწილში, სამგორის რაიონში. იყოფა ორ ნაწილად: ზემო ალექსეევკა და ქვემო ალექსეევკა (ბესარიონ ქებურიას დასახლება).

## ლიტერატურა 
კატეგორია:თბილისის დასახლებები
კატეგორია:სამგორის რაიონი
ზემო ალექსეევკა

**ზემო ალექსეევკა** – დასახლება თბილისის სამხრეთ-აღმოსავლეთ ნაწილში, სამგორის რაიონში (ალექსეევკა). მდებარეობს ბესარიონ ქებურიას დასახლების (ყოფ. ქვემო ალექსეევკა) მოპირდაპირე მხარეს, კახეთის გზატკეცილის მარცხნივ.

## ლიტერატურა 
კატეგორია:თბილისის დასახლებები
კატეგორია:სამგორის რაიონი
კაილა ეველი

**კაილა ეველი** (, დ. 27 აგვისტო, 1985, კალიფორნია, აშშ,) — ამერიკელი მსახიობი.

## ბიოგრაფია 
კაილა ეველი დაიბადა 1985 წლის 27 აგვისტოს კალიფორნიაში. ის ცნობილი გახდა ვიკი დონოვანის როლით ვამპირის დღიურებიდან. სწავლობდა ცეკვას, სიმღერას და მსახიობობას Orange County Song & Dance Company-ში უესტმინსტერში. ეველი 1999 წელს ნიჭიერმა აგენტმა  სამსახიობო კურსზე გავლისას შეამჩნია და სთხოვა აუდიციაზე წასვლა.

## კარიერა 
მინი
ეველი პირველად გამოჩნდა სატელევიზიო სერიალში „Freaks and Geeks“(ხულიგნები და ხუთოსნები) 2000 წელს, თამაშობდა მორინ სემპსონს ეპიზოდში „გადაცლილი და გადაგდებული“, რომლის  რეჟისორი იყო ჯად აპატოუ. 2004-2005 წლებში მან ითამაშა სერიალში „The Bold and the Beautiful“(ახალგაზრდა და მშვენიერი). მან მიიღო ლინდსი ლოჰანის როლი ფილმში „Just My Luck“,   ხოლო 2006 წელს ჰილარი და ჰეილი დაფის როლი „Material Girls“-ში, მთავარი როლი შეასრულა ფილმში „Senior Skip Day“. ეველმა 2009 წელს პირველი შვიდი ეპიზოდი ითამაშა CW სატელევიზიო სერიალში The Vampire Diaries (ვამპირის დღიურები). მან აღწერა თავისი პერსონაჟი, ვიკი დონოვანი, როგორც „ნამდვილად ცელქი საშუალო სკოლის მოსწავლე“ და „პრობლემური“. ვიკი იყო პირველი ადამიანი სერიალში, რომელიც ვამპირად გადაიქცა. ის კვდება მაშინ როდესაც, სტეფანი (პოლ უესლი) ელენას (ნინა დობრევი) გადარჩენას ცდილობს, გულში ხის ჯოხის გაყრით ვიკი დონოვანი კვდება. თუმცა, მისი პერსონაჟი დაბრუნდა რამდენიმე ეპიზოდში, როგორც მოჩვენება „მეორე მხარეს“. ეველმა ითამაშა ბავშვთა მოდის დიზაინერი 2011 წლის Hallmark Channel-ის სატელევიზიო ფილმში „Keeping Up With The Randalls“, ტედ ლუკინბილთან, რომა დაუნის, მარიონ როსთან და მაკკენა ჯონსთან ერთად. იმავე წელს გამოჩნდა A&E სატელევიზიო სერიალში, „The Glades“, მიმტანის როლში, რომელიც ეჭვმიტანილია მკვლელობაში. 2012 წელს, მან ითამაშა გაბრიელ დენისთან ერთად TNT დრამაში, „Franklin & Bash“, ამჯერად მისი როლი საზღვაო ძალების მეზღვაური იყო. ასევე სარა ბატლერთან და მაიკლ უელჩთან ერთად 2013 წელს ითამაშა საშინელებათა ფილმში „დემენტირებული“.2014 წელს მონაწილეობა მიიღო ფილმში "Deadly Daycare" კრისტი კარლსონ რომანოსთან ერთად.

## პირადი ცხოვრება 
2009 წლიდან ეველი ცხოვრობს ლოს-ანჯელესში, კალიფორნიაში. 2000 წელს მან ჟურნალ Sophisticate-ს განუცხადა, რომ თავისუფალ დროს უყვარს ხატვა, კლდეზე ცოცვა და რაპელი. ეველი საშუალო სკოლის სერფინგის გუნდის მონაწილე იყო.

2015 წლის მაისში  დაინიშნა მსახიობ და მოდელ ტანერ ნოვლანზე. წყვილი 2015 წლის 12 სექტემბერს დაქორწინდა. 2019 წლის მარტში ეველმა გამოაცხადა, რომ ის და მისი მეუღლე პირველ შვილს ელოდნენ. 2019 წლის 16 ივლისს ეველმა გააჩინა მათი პირველი ქალიშვილი სახელად პოპი. ხოლო 2022 წლის თებერვალში მეორე შვილს ელოდნენ. 2022 წლის 6 ივნისს ეველს შეეძინა მეორე შვილი, ვაჟი, სახელად ჯონსი.

## რესურსები ინტერნეტში
*ოფიციალური ინსტაგრამ გვერდი
*კაილა ეველი IMDb
*კაილა ეველი სერიალებში და შოუებში

## სქოლიო
კატეგორია:დაბადებული 27 აგვისტო
კატეგორია:დაბადებული 1985
კატეგორია:ამერიკელი მსახიობები
კატეგორია:ცოცხალი ადამიანები
ბალატრო

**ბალატრო** () — 2024 წლის პოკერიზე დაფუძნებული Deck builder roguelike ჟანრის ვიდეო თამაშია, რომელიც შემუშავებულია LocalThunk-ის მიერ და გამოცემულია Playstack-ის მიერ. იგი პირველად გამოვიდა Microsoft Windows-ის, Nintendo Switch-ის, PlayStation 4-ის, PlayStation 5-ის, Xbox One-ისა და Xbox Series X/S-ის პლატფორმებზე 2024 წლის 20 თებერვალს, ხოლო macOS-ის ვერსია გამოქვეყნდა 1 მარტს. Android და iOS-ის პორტები გამოვიდა 2024 წლის 26 სექტემბერს. თამაშში მოთამაშე პოკერის კომბინაციებს აგებს ქულების მოსაპოვებლად და ამით უნდა დაამარცხოს მოწინააღმდეგე „ბლაინდები“.

## ჯილდოები
თამაშმა მიიღო უამრავი ნომინაცია The Game Awards 2024-ში, მათ შორის: „წლის თამაში“, „წლის საუკეთესო რეჟისურა“ და გაიმარჯვა  „საუკეთესო ინდი-თამაში“, „საუკეთესო დებიუტი (ინდი)“ და „საუკეთესო მობილური თამაში“ კატეგორიებში. ასევე, იგი ნომინირებული იყო 28-ე წლიურ D.I.C.E. ჯილდოებზე კატეგორიებში: „წლის თამაში“ და „თამაშის დიზაინში გამორჩეული მიღწევა“, და გაიმარჯვა „დამოუკიდებელ თამაშში გამორჩეული მიღწევა“, „წლის საუკეთესო სტრატეგიული/სიმულაციური თამაში“ და „წლის საუკეთესო მობილური თამაში“.

## რესურსები ინტერნეტში
*ოფიციალური გვერდი

კატეგორია:IOS-ის თამაშები
კატეგორია:Android-ის თამაშები
კატეგორია:2024 წლის ვიდეო თამაშები
კატეგორია:Microsoft-ის თამაშები
კატეგორია:Windows-ის თამაშები
კატეგორია:PlayStation 4-ის თამაშები
კატეგორია:PlayStation 5-ის თამაშები
კატეგორია:Xbox One-ის თამაშები
კატეგორია:ვიდეო თამაშები
კატეგორია:ერთმოთამაშიანი ვიდეო თამაშები 
კატეგორია:ინდი-თამაშები
შტრასერიზმი

[მინი|[გრეგორ შტრასერი 1928 წელს]]
**შტრასერიზმი** (გერმან. *Strasserismus*) — ნაციზმის იდეოლოგიური განშტოება, რომელიც მტკიცედ მიჰყვება რევოლუციურ ნაციონალიზმსა და ეკონომიკურ ანტისემიტიზმს, რომლის პირობებიც მიღწევადია მხოლოდ რადიკალური, მასიური და მუშათა კლასისაკენ მიმართული პოლიტიკით, და რომელიც უფრო აგრესიულია, ვიდრე ნაცისტური პარტია. სახელი მიენიჭა ძმების - გრეგორ და ოტო შტრასერების გამო. შტრასერიზმის იდეოლოგია მესამე პოზიცია, მემარჯვენე პოლიტიკაა კომუნიზმისა და ჰიტლერის ნაციზმის წინააღმდეგ. 

თავისი პოლიტიკური კარიერის კონკრეტული პერიოდის განმავლობაში, ოტო შტრასერი ნაცისტურ პარტიაში ულტრანაციონალურ ფრაქციას უძღვებოდა, მაგრამ პოზიციიდან 1930 წელს გადადგა. მოგვიანებით დააარსა „შავი ფრონტი“ (*რევოლუციონერი ნაციონალი სოციალისტების საბრძოლო ლიგა*), რომ ფაშისტებისათვის კონკურენცია გაეწია. ამის გამო მას 1933 წელს გერმანიიდან გაქცევა მოუწია, და დასავლეთ გერმანიაში 1953 წელს დაბრუნდა. ნაცისტების პარტიის შიდა რიგებში შტრასერიზმს მრავალი მხარდამჭერი ჰყავდა, მათ შორის მოიერიშეების რაზმის წევრები. ამის გამო, ჰიტლერმა შტრასერისტი ფრაქცია გაცხრილა და მათი ლიდერი, გრეგორ შტრასერი დაახვრეტინა; ამასთან ერთად, მან ერნსტ რემი, მოიერიშეების მეთაური მოაკვლევინა. ეს ყველაფერი „გრძელი დანების ღამეს“, 1934 წლის ივლისში მოხდა.

1980-იანებში, შტრასერიზმისათვის დამახასიათებელი რევოლუციური ნაციონალიზმი და ეკონომიკური ანტი-სემიტიზმი დიდი ბრიტანეთის ნაციონალური ფრონტის პოლიტიკაში კიდევ ერთხელ გამოჩნდა.

## სქოლიო
კატეგორია:ეპონიმური პოლიტიკური იდეოლოგიები
კატეგორია:ეკონომიკური ანტისემიტიზმი
კატეგორია:ნაციზმი
კატეგორია:ნეოფაშიზმი
ჩეკა (ესპანეთი)

**ჩეკა** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების გვადალახარის პროვინციის სენიორიო-დე-მოლინა-ალტო-ტახოს კომარკის შემადგენლობაში.  ფართობი — 179,68 კმ². მოსახლეობა — 285 კაცი (2019 წ.).

## იხილეთ აგრეთვე
* გვადალახარის მუნიციპალიტეტები

## რესურსები ინტერნეტში
* ჩეკის მუნიციპალიტეტის ოფიციალური საიტი

## სქოლიო
კატეგორია:გვადალახარის მუნიციპალიტეტები
ყვითელი ტრემელა

**ყვითელი ტრემელა** () — ნაყოფსხეული ლაბისებრი, ჟელესებრი და გლუვი აქვს. მისი ფორმა ტვინის მსგავსად ნაოჭდება და დანაწევრებულია. ზომით 2-8 სმ დიამეტრისაა. ნესტიან ამინდში ის წებოვანი და ლორწოვანია, ხოლო გვალვის დროს შრება და სუბსტრატზე კანივით გადაკრულია. თუმცა, წვიმის შემდეგ კვლავ იჯირჯვლება და პირვანდელ ფორმას აღიდგენს.

მისი რბილობი მკვრივი, ლაბისებრი და გამჭვირვალეა, განსაკუთრებული სუნის გარეშე. სპორები კვერცხის ფორმის და გლუვია, მათი ზომა 10-15 x 6-12 მიკრომეტრია.

ეს სოკო მთელი წლის განმავლობაში იზრდება ფოთლოვანი ხეების გამხმარ, ხრწნად მერქანსა და ჩამოცვენილ ტოტებზე. მისი გავრცელების არეალი ძალიან ფართოა და მოიცავს ყველა კონტინენტს.

ზოგიერთ ქვეყანაში მას საკვებადაც იყენებენ.

## ლიტერატურა
*ჯორჯაძე ი., საქართველოს სოკოები, საველე გზამკვლევი, CENN-ის გამომცემლობა, თბ., 2024, გვ. 298-299, ISBN 978-9941-8-4547-5

კატეგორია:საჭმელი სოკოები
გუგულის ქუდი

**გუგულის ქუდი** () — ნაყოფსხეული ჯამისებრი ან ფიალისებრი ფორმისაა, რომლის დიამეტრი 2-6 სანტიმეტრამდე აღწევს. მისი შიდა მხარე მუქი ალისფერი და გლუვია, ხოლო გარე მხარე მოვარდისფრო-მოთეთრო შეფერილობის, ოდნავ შებუსვილი და ხავერდოვანია. სოკოს სტრუქტურა მყიფეა, ხოლო მისი კიდეები ზოგჯერ დახეთქილია. ძირში მოთეთრო, შებუსვილი ფეხი აქვს ან სრულიად გარეშე იზრდება.

ჰიმენოფორი გლუვი და მკვეთრი წითელი ფერისაა. რბილობი თხელი, მყიფე და მოვარდისფრო შეფერილობისაა, თუმცა სუნი არ აქვს.

სპორები მოგრძო-ელიფსური ფორმისაა, გლუვი ზედაპირით და რამდენიმე ცხიმოვანი წვეთით. მათი ზომები 25-35 x 11-14 მკმ-ია, ხოლო ანაბეჭდი თეთრ შეფერილობას იღებს.

ეს სოკო გაზაფხულზე იზრდება ფოთლოვანი ხეების ჩამონაცვენსა და ხრწნად მერქანზე, განსაკუთრებით კი ხავსიან და ნესტიან ადგილებში. მისი გავრცელება მოიცავს ყველა კონტინენტს.

სოკო საკვებად ვარგისია, თუმცა ძირითადად დეკორატიული კომპოზიციების გასაფორმებლად გამოიყენება.

## ლიტერატურა
*ჯორჯაძე ი., საქართველოს სოკოები, საველე გზამკვლევი, CENN-ის გამომცემლობა, თბ., 2024, გვ. 32-33, ISBN 978-9941-8-4547-5

კატეგორია:საჭმელი სოკოები
ფავზია იუსუფ ადამი

**ფავზია იუსუფ ადამი** (, ) — სომალელი პოლიტიკოსი. 2012 წლის 4 ნოემბრიდან 2014 წლის 17 იანვრამდე სომალის საგარეო საქმეთა მინისტრი და ვიცე-პრემიერი. 2024 წლის იანვარში სომალიმ წარადგინა აფრიკის კავშირის კომისიის თავმჯდომარის პოზიციაზე.

## კარიერა
### დანიშვნა
2012 წლის 4 ნოემბერს პრემიერ-მინისტრმა აბდი ფარაჰ შირდონმა ადამი დანიშნა სომალის საგარეო საქმეთა მინისტრად და ვიცე-პრემიერად. იგი არის პირველი ქალი, რომელიც ამ პოზიციაზე დაინიშნა. ადამი ამავდროულად დაინიშნა ვიცე-პრემიერად.

### ურთიერთგაგების მემორანდუმი
2013 წლის მაისის ბოლოს ადამმა და არაბთა გაერთიანებული საამიროების საგარეო საქმეთა მინისტრმა შეიხ აბდულა ბინ ზაიედ ალ ნაჰიანმა ხელი მოაწერეს ურთიერთგაგების მემორანდუმს ორმხრივი თანამშრომლობის შესახებ. შეთანხმება აღადგენს ოფიციალურ დიპლომატიურ ურთიერთობებს სომალსა და არაბთა გაერთიანებული საამიროებს შორის და ასევე ფოკუსირებულია პოლიტიკურ, უსაფრთხოების, ეკონომიკურ, საინვესტიციო და განვითარების სექტორებზე. გარდა ამისა, საამიროების მთავრობამ განაცხადა, რომ ხელახლა გახსნიდა თავის საელჩოს მოგადიშოში.

### თანამშრომლობის შეთანხმება
2013 წლის აგვისტოში, ჩინეთის ვიცე-პრემიერ ვან იანგთან შეხვედრის შემდეგ, ადამმა განაცხადა, რომ სომალის ხელისუფლება მოელის თანამშრომლობას ჩინეთის მთავრობასთან ენერგეტიკის, ინფრასტრუქტურის, ეროვნული უსაფრთხოებისა და სოფლის მეურნეობის სექტორებში. ვანგმა ასევე შეაქო ორ ქვეყანას შორის ტრადიციული მეგობრობა და კვლავ დაადასტურა ჩინეთის ერთგულება სომალის სამშვიდობო პროცესის მიმართ. 2013 წლის სექტემბერში ორივე მთავრობამ ხელი მოაწერა ოფიციალურ თანამშრომლობის შეთანხმებას მოგადიშოში, სომალის ხუთწლიანი ეროვნული აღდგენის გეგმის ფარგლებში. პაქტის თანახმად, ჩინეთის ხელისუფლება აღადგენს რამდენიმე მნიშვნელოვან ინფრასტრუქტურულ ღირსშესანიშნაობას სომალის დედაქალაქში, მათ შორის ეროვნულ თეატრს, საავადმყოფოს და მოგადიშოს სტადიონს. გარდა ამისა, ჩინეთის ელჩმა ლიუ გუანგიუნმა აღნიშნა, რომ ჩინეთი ხელახლა გახსნის თავის საელჩოს მოგადიშოში იმ მიწაზე, რომელიც ამ მიზნით სომალის მთავრობამ გადასცა.

### უფლებამოსილების დასრულება
ადამის, როგორც სომალის საგარეო საქმეთა მინისტრისა და ვიცე-პრემიერის უფლებამოსილება დასრულდა 2014 წლის 17 იანვარს, როდესაც ახალმა პრემიერ-მინისტრმა აბდიველი შეიხ აჰმედმა საგარეო საქმეთა მინისტრად დანიშნა აბდირაჰმან ბეილე, ხოლო ვიცე-პრემიერად - რიდვან ჰირსი მოჰამედი.

### 2022 წლის საპრეზიდენტო არჩევნები
ადამი მონაწილეობდა სომალის 2022 წლის საპრეზიდენტო არჩევნებში და უნდოდა კენჭი ეყარა პრეზიდენტის პოსტზე.

## სქოლიო
კატეგორია:სომალის საგარეო საქმეთა მინისტრები
კატეგორია:სომალელი პოლიტიკოსები
კატეგორია:ცოცხალი ადამიანები
გოთიკური ლოლიტა

მინი|გოთიკური ლოლიტა
**გოთიკური ლოლიტა** (*Gothic Lolita*; იაპ. ゴスロリ) — ლოლიტას სტილი, რომელიც ინსპირირებულია ვიქტორიანული პერიოდის გოთური ელემენტებით. პოპულარიზირებულია იაპონელი მუსიკოსისა და დიზაინერის, მანა სამას მიერ. 
მინი|მანა სამა
## სილუეტი 
გოთიკური ლოლიტა მიჰყვება ჩვეული ლოლიტას ფორმას. გაშლილი ქვედაბოლოები და კაბები, რომლებსაც კრინოლინი ამშვენებს, ტიპიური ლოლიტას სილუეტია. გოთიკური ლოლიტა შესაძლოა ასევე მიჰყვეს „კლასიკურ“ სილუეტს, როგორიცაა სწორი და გრძელი ფიგურა, რომელიც ადამიანს ელეგანტურ იერს სძენს.

## მოტივები 
გავრცელებული თემატიკის თანახმად, გოთიკურ ლოლიტაში ხშირია რელიგიური მოტივები, რომელიც ხშირადაა გამოხატული ჯვრების გამოსახულებით, მაგრამ, ასევე გვხვდება ღამურების, თავის ქალების, კუბოს, შანდლების, მუქი წითელი ვარდების, სასახლეების ფიგურებიც. მუქი ფერთა გამა - შავი, მუქი ლურჯი, ბორდოსფერი, მუქი იასამნისფერი, სუბკულტურის მთავარი აქცენტია. 
მინი|გოთიკური ლოლიტა ჰარაჯუკუში

## თმისა და მაკიაჟის სტილი 
როგორც წესი, თმა გასწორებული ან დახვეული და გაშლილია, მაგრამ, შესაძლოა შეგვხვდეს აწეული ფორმითაც.
მაკიაჟი კი ზოგადად გამოხატულია მუქი ფერის ტუჩსაცხით (ღვინისფერი, წითელი, იასამნისფერი, მუქი ყავისფერი), *"Smokey"* ან გამოკვეთილი თვალებით, მსუბუქი ფერუმარილით... გოთიკური ლოლიტა, ლოლიტას სხვა სტილების მსგავსად, არ გამოირჩევა მძიმე მაკიაჟით. შავი ტუჩსაცხი თითქმის არ გვხვდება. მიუხედავად იმისა რომ გოთიკური მაკიაჟი ასოცირდება თეთრ და პუდროვან სახესთან, ანალოგიური არაა გავრცელებული ლოლიტას სტილში. 
გოთიკური ლოლიტას ფუძემდებელი, მანა, თითქმის ყოველთვის მძიმე და დრამატული მაკიაჟით გვხვდება, მაგრამ, ასეთი ვიზუალი არაა სტანდარტული ამ სუბკულტურაში.

## აქსესუარები 
გავრცელებული აქსესუარები გოთიკური ლოლიტასთვის, მოიცავს ბაფთებსა და თმის აქსესუარებს, უბრალო ჩანთებს ასევე გოთიკური მოტივებით, ან უფრო ექსტრავაგანტულ ხელჩანთებსა და საფულეებს, მუქ და შავ კოლჰოტებს, მაღალყელიან წინდებსა და ბევრ მაქმანს. 
სამკაულები მუქი თვლებითაა მორთული და ჩასმული ვერცხლისფერ მეტალებში, ვინაიდან ოქრო ნაკლებად გამოიყენება. ფართოდ იყენებენ მაქმანის ყელსაბამებს და კრიალოსნის მსგავს ჯვრებს. 

## ფეხსაცმელი 
სტილისთვის ყველაზე პოპულარული ფეხსაცმელი *Mary Janes*-ი და ჩექმებია. პლატფორმის ფეხსაცმელებიც ფართოდაა გავრცელებული, საშუალო და დაბალქუსლიანებთან ერთად. როგორც წესი, შავი ან მუქი ფერის ფეხსაცმელი იდეალურად ეხამება გოთიკურ ლოლიტას. 

## იხილეთ აგრეთვე
* გოთები (სუბკულტურა)
* ლოლიტა (სტილი)
## რესურსები ინტერნეტში
* Gothic Lolita
* Mana Sama

კატეგორია: იაპონური კულტურა
კატეგორია: ლოლიტა
კატეგორია: მოდა
კატეგორია: სტილი
კატეგორია: სუბკულტურები
კრინოლინი

მინი|კრინოლინი
**კრინოლინი** () — ქვედაბოლოს ან კაბის ნაწილი, რომელიც მისი შიგნიდან იცმევა და აძლევს ფორმას. მისი განმარტება დამოკიდებულია ისტორიულ პერიოდსა და ქვეყანაზე. 

ოქსფორდის ინგლისური ენის ლექსიკონის თანახმად, თანამედროვე ინგლისურში, კრინოლინი „მსუბუქი, თავისუფალი საცვალია, ჩამოშვებული მხრებისა და წელის ნაწილებიდან“. თანამედროვე ამერიკულ ინგლისურში კრინოლინი სამოსია, რომელიც წელის ადგილიდან ეშვება.
კეთდება ბამბისგან, აბრეშუმისა და ტიულისგან. 
კრინოლინების გარეშე, ქვედაბოლოებს არ ექნებოდა ის მოცულობა, როგორსაც 1850-იანებში ვხვდებით.
ისტორიულ კონტექსტში ისინი ტანსაცმლის ქვეშ ჩასაცმელად არ გამოიყენებოდა, არამედ მათი გამოჩენა იყო საჭირო. 
მთლიანობაში, ისტორიული თუ თანამედროვე განმარტებით კრინოლინები ქვედაბოლოს მსგავს სამოსად ითვლება, რომელიც სითბოს ან ტანსაცმლის სასურველი ფიგურის შესანარჩუნებლად გამოიყენება.

## რესურსები ინტერნეტში
* კრინოლინი
* კრინოლინი-განმარტება

კატეგორია: მოდა
კატეგორია: ტანსაცმელი
კატეგორია: მოდის ისტორია
კატეგორია: ინგლისური ენა
გისანდოს ხარები

300px|მინი
**გისანდოს ხარები** () —  ძველი ქანდაკებების კომპლექსი, რომელიც მდებარეობს გისანდოს გორაზე ელ-ტიემბლოს მუნიციპალიტეტი, ავილის პროვინცია, ესპანეთი. გრანიტისგან დამზადებული ოთხი ქანდაკება წარმოადგენს ოთხფეხა ცხოველებს, რომლებიც იდენტიფიცირებულია როგორც ხარები. 

გისანდოს ხარები წარმოადგენენ ძველი ქანდაკების ტიპის, ვერაკოს ნიმუშებს, რომელთა ასობით ეგზემპლარია ცნობილი. ისინი დაკავშირებულია რომაულ ეპოქამდელი ხალხის, ვეტონების ტერიტორიასთან. ხარები შესაძლოა შექმნილი იყოს ძვ. წ. II საუკუნეში. სადავოა, არიან თუ არა ისინი თავიანთ პირვანდელ ადგილზე. მათზე არის ლათინური გრაფიტები, რაც შეიძლება მიანიშნებდეს იმაზე, რომ ისინი რომაულ პერიოდში გადაადგილეს.

ხარების გარშემო არსებული ველი იყო ადგილი, სადაც 1468 წლის 18 სექტემბერს ხელი მოეწერა გისანდოს ხარების ხელშეკრულებას კასტილიის მეფე ენრიკე IV-სა და მის ნახევარდას ისაბელა კასტილიელს შორის, რომელმაც მას ასტურიის პრინცესის ტიტული მიანიჭა და ამით დასრულდა სამოქალაქო ომი კასტილიაში.

ხარები ასევე ხშირად გვხვდება ესპანურ ლიტერატურაში. მაგალითად, მიგელ დე სერვანტესი მათ რამდენჯერმე ახსენებს თავის რომანში დონ კიხოტი.

## რესურსები ინტერნეტში
*  Pictures of the Bulls of Guisando

## სქოლიო
კატეგორია:ესპანეთის მეგალითური მონუმენტები
გისანდოს ხარების ხელშეკრულება

**გისანდოს ხარების ხელშეკრულება** () —  ხელშეკრულების სახელწოდება, რომელიც დაიდო გისანდოს გორაზე გისანდოს ხარების მახლობლად (ავილა, ესპანეთი) 1468 წლის 19 სექტემბერს, კასტილიის მეფე ენრიკე IV-სა და მის ნახევარდას ისაბელ I კასტილიელს შორის. ხელშეკრულებამ ისაბელას მიანიჭა ასტურიის პრინცესის ტიტული და ამგვარად იგი გახდა კასტილიის გვირგვინის სავარაუდო მემკვიდრე.

სამოქალაქო ომი კასტილიაში დაიწყო 1464 წელს, როდესაც აზნაურთა ჯგუფმა აჯანყება მოაწყო ენრიკე IV-ის ტახტიდან ჩამოგდების მცდელობით. 1465 წლისთვის მათ სიმბოლურად ჩამოაგდეს მეფე და მის ადგილზე მისი ნახევარძმა ალფონსო დასვეს. ალფონსოს გარდაცვალების შემდეგ, 1468 წელს, ისაბელა, ენრიკე IV-ის ნახევარდა, გახდა მეამბოხეთა ახალი კანდიდატი. სამოქალაქო ომის გაგრძელების ნაცვლად, ისაბელამ არჩია მოლაპარაკებები ეწარმოებინა ენრიკე IV-სთან ანტონიო დე ვენერისის შუამავლობით.

კასტრონუევოში რამდენიმე შეხვედრის შემდეგ მიაღწეს წინასწარ შეთანხმებას, რომელიც დაასრულებდა სამოქალაქო ომს. შეთანხმება ოფიციალურად გაფორმდა გისანდოს ხარების ხელშეკრულებით 1468 წლის 18 სექტემბერს. ხელშეკრულების თანახმად, მთელი კასტილიის სამეფო უნდა დაბრუნებოდა მეფეს და ისაბელა უნდა გამხდარიყო მისი სავარაუდო მემკვიდრე, მიეღო ასტურიის პრინცესის ტიტული და დიდი მზითევი. ისაბელა მხოლოდ მეფის თანხმობით უნდა დაქორწინებულიყო. საბოლოოდ, მეფის ქალიშვილი ხუანა ჩამოშორდა ტახტის მემკვიდრეობის რიგს.

მოგვიანებით, ისაბელას არასანქცირებულმა ქორწინებამ ფერდინანდ არაგონელთან გამოიწვია ენრიკე IV-ის მიერ ხელშეკრულების უარყოფა. შედეგად, მეფემ კვლავ აღიარა თავისი ქალიშვილის ხუანას უფლებები ცერემონიაზე, რომელიც გაიმართა ვალ-დე-ლოზოიაში 1470 წლის 25 ნოემბერს. ეს იყო ერთ-ერთი მოვლენა, რომელმაც საბოლოოდ რამდენიმე წლის შემდეგ კასტილიის მემკვიდრეობისათვის ომი გამოიწვია.

## სქოლიო
კატეგორია:ესპანეთის ისტორია
კაკალი (გვარი)

**კაკალი** () — კაკლისებრთა ოჯახის ფოთოლმცვივანი ერთსახლიანი ხეების გვარი. ღერო 40 მეტრამდე სიმაღლისაა. ფოთლები კენტფრთართული 5–25 ფოთოლაკით. ყვავილები უშნოა; მდედრობითები (ბუტკოიანები) შეკრებილია მცირეყვავილიან ყვავილედებში, ვითარდებიან ერთწლოვანი ნაზარდების ბოლოებში; მამრობითი (მტვრიანიანი) ყვავილები იღლიური მჭადების სახით ვითარდებიან ნაზარდების შუა ნაწილში. ნაყოფი კურკიანასებრია, მწვანე ხორციანი გარე გარსით (წენგო) და მაგარი, გახევებული შიგა გარსით (ნაჭუთი). თესლი ენდოსპერმის გარეშეა, მსხვილი ლებნებით.

ცნობილია დაახლოებით 20 (სხვა მონაცემებით 40-მდე) სახეობა, ძირითადად გავრცელებული არიან სუბტროპიკებში, ნაწილობრივ ევროპის, აზიის, ჩრდილოეთ ამერიკის ზომიერ ოლქებში და სამხრეთ ამერიკის ჩრდილოეთ ნაწილში. ზოგიერთი სახეობა კულტივირებულია საკვებად ვარგისი ნაყოფისა და მერქნის გამო (ყველაზე მეტად — ჩვეულებრივი კაკალი, კაკლის ანუ ნიგვზის ხე, *J. regia*, რამელიც კულტურაში ცნობილია ანტიკური დროიდან; ასევე შავი კაკალი, *J. nigra*).

მწიფე თესლებს საკვებად იყენებენ ნედლად, საკონდიტრო ნაწარმში; შეიცავს 60–75%-მდე ცხიმოვან ზეთს — უძვირფასეს საკვებ პროდუქტს, მდიდარს A ვიტამინით, რომელიც ასევე გამოიყენება ტექნიკური მიზნებისთვის (მაგალითად, პარფიუმერიაში ეთერზეთების სორბენტად). მკვახე ნაყოფები მდიდარია C ვიტამინით, გამოიყენება მურაბების, მარინადების დასამზადებლად, ლიქიორების არომატიზაციისთვის.

მრავალი სახეობის მაღალხარისხოვანი მერქანი (განსაკუთრებით ნუჟრიანი) გამოიყენება ავეჯის დასამზადებლად, ინტერიერების მოსაპირკეთებლად. ფოთლებიდან, ქერქიდან, წენგოდან იღებენ მთრიმლავ ნივთიერებებს, საღებრებს. მცენარის სხვადასხვა ნაწილები გამოიყენება მედიცინაში და პარფიუმერიაში. მრავალი სახეობა დეკორატიულია, გამოიყენება გამწვანებისთვის, ქარსაფარ ზოლებში, ფერდობების გასამაგრებლად.

## სქოლიო
დეიზი ჰილი (საფეხბურთო კლუბი)

**დეიზი ჰილი** () — ინგლისური ნახევრად პროფესიონალური საფეხბურთო კლუბი, რომელიც დაარსდა 1894 წელს და მდებარეობს დეიზი-ჰილში, ვესტჰოტონში, დიდ მანჩესტერში. ისინი თავიანთ საშინაო თამაშებს ნიუ-სერსზე, სენტ-ჯეიმსის ქუჩაზე, ვესტჰოტონში ატარებენ, რომლის ტევადობა 2000-ს ადამიანს შეადგენს.

კლუბი ამჟამად ჩრდილო-დასავლეთის საგრაფო ლიგის პირველი დივიზიონის მონაწილეა და ლანკაშირის საფეხბურთო ასოციაციის წევრია. 1989 წელს კლუბმა სახელი შეიცვალა და გახდა უესთჰოტონ-თაუნი, ხოლო 1994 წელს საბოლოოდ ეწოდა დეიზი ჰილი. მათ მეტსახელით „The Cutters“ („საჭრელები“) მოიხსენიებენ.

## ისტორია 
კლუბმა პირველი ჯილდო მიიღო 1896-1897 წლის სეზონში, როდესაც კლუბმა მოიგო რაიონის ჩემპიონატი და ვესტ ჰოუტონის თასი მარცხის გარეშე. კლუბის თავდაპირველი სტადიონის მდებარეობა დღემდე უცნობია, მაგრამ ამჟამინდელი სტადიონი გამოიყენებოდა პირველი მსოფლიო ომის პერიოდში, როდესაც კლუბი თამაშობდა რაიონის საკვირაო სკოლის ლიგაში.

შემდეგ კლუბი შეუერთდა ვესტ ჰოუტონის ლიგას და 1920-იან და 1930-იან წლებში მოიპოვა მრავალი ტიტული ლიგაში, რომელიც იმ დროისთვის ერთ-ერთ უძლიერეს ადგილობრივ ლიგად ითვლებოდა. მეორე მსოფლიო ომამდე პერიოდის შესახებ ძალიან ცოტა რამ არის ცნობილი, მაგრამ 1951 წლისთვის კლუბი კვლავ თამაშობდა ვესტ ჰოუტონის ლიგაში სენტ ჯეიმს ქუჩის სარეკრეაციო მოედანზე, სანამ მიწის მფლობელმა არ შესთავაზა კლუბს 1957 წელს ნიუ-სირსის ამჟამინდელ ადგილზე დაბრუნება.

იჯარის მიღება იყო მნიშვნელოვანი წინ გადადგმული ნაბიჯი და გააჩინა ამბიციები ბოლტონის კომბინაციაში გადასვლისა და რეგიონის ერთ-ერთ უძლიერეს კლუბად ჩამოყალიბებისთვის. გასახდელები 1968-1969 წლების სეზონის დასაწყისისთვის აშენდა. მოედანზე კლუბმა ოთხჯერ მოიგო ბოლტონის კომბინაციის თასი და ორჯერ ლანკაშირის სამოყვარულო თასი 1960-იან და 1970-იან წლებში.

1978 წელს კლუბი მიიღეს ლანკაშირის საფეხბურთო ასოციაციაში. ეროვნული ლიგის სისტემის მოთხოვნით კლუბებს უნდა დაეკმაყოფილებინათ ახალი სტანდარტები ობიექტებისთვის, ახალი გასახდელები და სოციალური აქტივობებისთვის კლუბის სახლი აშენდა ნიუ-სირსში 1983 წელს. მას შემდეგ კლუბის ობიექტები მუდმივად უმჯობესდებოდა. 2005-2006 წლების სეზონში დამონტაჟდა განათების სისტემა, რამაც კლუბს საშუალება მისცა დარჩენილიყო ეროვნული ლიგის სისტემაში და დაბრუნებოდა ეროვნულ და საგრაფოს შეჯიბრებებს.
## თასზე რეკორდები 
 საუკეთესო ინგლისის ასოციაციის თასი: დამატებითი წინასწარი რაუნდი 2006–2007, 2007–2008, 2008–2009, 2010–2011, 2012–2013, 2020–2021
 საუკეთესო ფეხბურთის ასოციაციის გამოწვევის ვაზა: მეორე რაუნდი- 1987–1988, 2009–2010
## ტიტულები 
*უიგანის და რაიონული ლიგის ჩემპიონები (1): 1896–1897
*ვესტჰუტონის თასი (1): 1896–1897
*ბოლტონის კომბინირებული პრემიერ დივიზიონი(4)
*ბოლტონის კომბინირებული თასი (4)

## რესურსები ინტერნეტში 
*კლუბის ოფიციალური საიტი
*Football Club History Database – Daisy Hill

კატეგორია:ინგლისის საფეხბურთო კლუბები
Wit Studio

— იაპონური ანიმაციური სტუდია. სტუდია Production I.G-ს პროდიუსერების მეთაურობით 2012 წლის 1 ივნისს დაფუძნდა როგორც IG Port-ის შვილობილი კომპანია. სათავო ოფისი ტოკიოში, კერძოდ, ქალაქ მუსასინოში მდებარეობს. კომპანიამ პირველად სახელი „ტიტანებზე შეტევის“ ეკრანიზაციით გაითქვა.

## სქოლიო 
## ბმულები 
* Wit Studio Anime News Network-ის ენციკლოპედიაში (ინგლისურად)

კატეგორია:ანიმაციური სტუდიები
კატეგორია:ანიმე
კატეგორია:იაპონიის კომპანიები
კატეგორია:იაპონური კინო
გალვე-დე-სორბე

**გალვე-დე-სორბე** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების გვადალახარის პროვინციის ლა-სერანიას კომარკის შემადგენლობაში.  ფართობი — 49,36 კმ². მოსახლეობა — 109 კაცი (2019 წ.).

## იხილეთ აგრეთვე
* გვადალახარის მუნიციპალიტეტები

## რესურსები ინტერნეტში
* გალვე-დე-სორბეს მუნიციპალიტეტის ოფიციალური საიტი

## სქოლიო
კატეგორია:გვადალახარის მუნიციპალიტეტები
დაურიის ლანდშაფტი

**დაურიის ლანდშაფტი** —  მსოფლიო მემკვიდრეობის ძეგლი, რომელიც რუსეთსა და მონღოლეთს შორის მდებარეობს და წარმოადგენს „დაურიის ტყე-სტეპის“ ეკორეგიონის ნაწილს (ეს უკანასკნელი ასევე ვრცელდება ჩრდილო-აღმოსავლეთ ჩინეთშიც). მასში შედის ტორეის ტბები.

## შემადგენელი ტერიტორიები
ტერიტორია მოიცავს:

* დაურიის სახელმწიფო ბუნების ბიოსფერული ნაკრძალის ტყე-სტეპის ნაწილი, რუსეთი, 300 ჰა და ბუფერული ზონა 3,958 ჰა
* დაურიის და ძერენის ხეობის ბუნების ნაკრძალი, რუსეთი, 278,723 ჰა და ბუფერული ზონა 124,930 ჰა 
* მონღოლეთის დაგუურის ბიოსფერული ნაკრძალი, მონღოლეთი, 580,080 ჰა და ბუფერული ზონა 178,429 ჰა
* ჩუხ-ნუურის ტბების კლასტერი, მონღოლეთი, 7,361 ჰა
* უგტამის ბუნების ნაკრძალი, მონღოლეთი, 46,160 ჰა

## სქოლიო
კატეგორია:მსოფლიო მემკვიდრეობის ძეგლები მონღოლეთში
კატეგორია:მსოფლიო მემკვიდრეობის ძეგლები რუსეთში
პოტელიჩის სულიწმინდის ეკლესია

**პოტელიჩის სულიწმინდის ეკლესია** () — ხის ეკლესია უკრაინაში, სოფელ პოტელიჩის გარეუბანში. აგებულია 1502 წელს იმ ადგილას, სადაც მდებარეობდა თათრების მიერ დამწვარი ძველი ეკლესია. ეს არის ლვივის ოლქის უძველესი ხის ეკლესია. ეკლესიას სტუმრობდა ბოგდან ხმელნიცკი.

შენობა შედგება სამი ხის ნავისა და აგურის საკურთხევლისაგან.

2013 წლის 21 ივნისს, იუნესკოს მსოფლიო მემკვიდრეობის კომიტეტის 37-ე სესიაზე კამბოჯაში, ეკლესია შეიტანეს იუნესკოს მსოფლიო მემკვიდრეობის სიაში პოლონეთისა და უკრაინის კარპატების რეგიონის 16 ხის ეკლესიასთან ერთად.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები უკრაინაში
Gyaru

მინი|გიარუ შიბუიაში, 2007 წელი|361x361პქ
**Gyaru** (იაპ. **ギャル**, *გია-რუ*) — იაპონური მოდის სუბკულტურა, ახალგაზრდა გოგონებისთვის. ტერმინი მომდინარეობს ინგლისური სლენგი სიტყვიდან *"gal"*. იაპონიაში გიარუ ეწოდება ისეთ ახალგაზრდა გოგონებს, რომელთაც ახასიათებთ მხიარული განწყობა, არიან სოციალურები და მოდის ტენდენციებს მიჰყვებიან.
მოდის სუბკულტურა დესიდენტურადაც მოიხსენიება, რადგანაც ის იაპონურ სოციალურ და ესთეტიურ სტანდარტებს უპირისპირდება, განსაკუთრებით კი იმ დროში, როდესაც სოციუმში, ქალბატონებსგან დიასახლისობა და აზიური სილამაზის სტანდარტებში ჩაჯდომა (მუქი თმა, ღია ფერის კანი) მოითხოვებოდა.

თავდაპირველად, სუბკულტურის აღზევებისას, ის მიღებული იყო როგორც „თამამი“ და ასოცირებული-სამართალდარღვევ თინეიჯერ გოგონებთან. ტერმინი ასევე უკავშირდებოდა ცეკვისა და კლუბის კულტურას. 
განსაკუთრებულად პოპულარული იყო 1990-2000-იანების პერიოდში. 

გიარუს პოპულარული სუბკულტურა, სპეციფიკური ჰეისეის პერიოდისთვის, არის **„კოგალი“**. „კოგალის მოდა“
(**子ギャル文化** ან **コギャル文化**) კომერციული სახით პოპულარიზირებულია ისეთი იაპონური ბრენდების მიერ, როგორიც მაგალითად სანრიოა. კოგალი, როგორც იაპონური ბრენდი, იაპონიის საგარეო საქმეთა მინისტრმაც ცნო, ისევე როგორც *„ლოლიტას მოდა“*.

ექვივალენტური ცნება არსებობს მამაკაცებისთვისაც, სახელად *„გიარუო“*  (იაპ. **ギャル男**, *Gyaruo*).

## იხილეთ აგრეთვე
* იაპონური ქუჩის მოდა
* ლოლიტა

## რესურსები ინტერნეტში
* იაპონური ლექსიკონი
* ტოკიოს თინეიჯერების სუბკულტურა
* *Bad Girls of Japan*
* *Foreign Fashions Protest Societal Expectations*

კატეგორია: იაპონური კულტურა
კატეგორია: მოდა
კატეგორია: სტილი
კატეგორია: სუბკულტურები
კატეგორია: 1990-იანი წლების მოდა
კატეგორია: 2000-იანი წლების მოდა
ჟოვკვის წმინდა სამების ეკლესია

**ჟოვკვის წმინდა სამების ეკლესია** () — ეკლესია უკრაინაში. ქალაქ ჟოვკვის გარეუბანში. აგებულია 1720 წელს იმ ადგილას, სადაც 1717 წელს დაიწვა ეკლესია. შენობა შედგება სამი ხის ნავისა და აგურის საკურთხევლისაგან.

ეკლესიაში არის კანკელი, რომელიც შედგება დაახლოებით 50 ხატისგან, დახატული ჟოვკვის ფერწერისა და ხეზე კვეთის სკოლის ოსტატების მიერ XVII საუკუნის დასაწყისში. კანკელი დამზადებულია ცაცხვის ხისგან და გამოკვეთილია იგნატი სტობენსკის მიერ. 1978-1979 წლებში კანკელს რესტავრაცია ჩაუტარდა. ამჟამად ეკლესია ეკუთვნის უკრაინის ბერძნულ-კათოლიკურ ეკლესიას.

ეკლესიის კედლებზე შეიძლება ვნახოთ დაფები, რომლებიც ადასტურებენ, რომ შენობა არის 1720 წელს აშენებული არქიტექტურული ძეგლი.

2013 წლის 21 ივნისს, იუნესკოს მსოფლიო მემკვიდრეობის კომიტეტის 37-ე სესიის დროს კამბოჯაში, წმინდა სამების ეკლესია შეიტანეს იუნესკოს მსოფლიო მემკვიდრეობის სიაში პოლონეთისა და უკრაინის კარპატების რეგიონის 16 ხის ეკლესიასთან ერთად.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები უკრაინაში
ლოლიტა (სტილი)

მინი|332x332პქ|ლოლიტას მოდა
**ლოლიტას მოდა** (იაპ. **ロリータ・ファッション**, *rorīta fasshon*) — იაპონური სუბკულტურა, ინსპირირებული ვიქტორიანული ჩაცმულობითა და როკოკოს პერიოდით. ლოლიტას განსაკუთრებული მახასიათებელი „საყვარელი“ ესთეტიკაა. ჩაცმულობის ეს სუბკულტურა გამოკვეთს სამ სუბსტილს: „გოთიკური“, „კლასიკური“ და „ტკბილი“. სხვა მრავალი სახეობა, მაგალითად:  *Sailor*, *Country*, *Hime* (პრინცესა), *Guro* (გროტესკული), *Qi* (ჩინური) *Wa* (ჩინური და იაპონური ტრადიციული სამოსის მსგავსი), *Punk*, *Shiro* (თეთრი), *Kuro* (შავი), და *Steampunk* ლოლიტა, ასევე არსებობს. სტილმა მიმდევრები იაპონიასა და სხვა ქვეყნებში ჯერ კიდევ 1990-2000-იან წლებში შეიძინა, მიუხედავად იმისა რომ მხოლოდ 2010-იან წლებში გახდა ალტერნატიული მოდის პოპულარული განხრა.

ლოლიტას მოდის განუყოფელი ნაწილი კრინოლინით გაფორმებული ქვედაბოლო ან კაბაა. ქვედაბოლოს შეიძლება ჰქონდეს როგორც მომრგვალებული, ასევე სწორი დგომა.
ლოლიტას გარდერობში შევხვდებით პერანგს (გრძელი ან მოკლე მკლავებით), ქვედაბოლოსა და კაბასთან ერთად, რომლებიც როგორც წესი მუხლებამდე სიგრძისაა. 
ლოლიტას მიმდევრები ხშირად ატარებენ პარიკებს, თმის აქსესუარებსა და ბაფთებთან ერთად. ტიპიურად ვხვდებით გრძელ თუ მოკლე წინდებს, კოლჰოტებს, მაღალქუსლიან, ბალეტის, თუ დეკორირებულ ფეხსაცმელებთან ერთად.

## იხილეთ აგრეთვე
* გოთიკური ლოლიტა
* იაპონური ქუჩის მოდა
* Gyaru

## რესურსები ინტერნეტში
* The Outrageous Street Style Tribes Of Harajuku
* Ethnographic Comparison of a Niche Fashion Group, Lolita
* ლოლიტას მოდა

კატეგორია: ლოლიტა
კატეგორია: იაპონური კულტურა
კატეგორია: სუბკულტურები
კატეგორია: 2000-იანი წლების მოდა
კატეგორია: 2010-იანი წლების მოდა
კატეგორია: 1990-იანი წლების მოდა
დროჰობიჩის წმინდა იურის ეკლესია

**დროჰობიჩის წმინდა იურის ეკლესია** () — ხის ეკლესია უკრაინაში. გალიციის ერთ-ერთი უძველესი და საუკეთესოდ შემონახული ხის ეკლესია. ის არის უკრაინული საეკლესიო არქიტექტურის ერთ-ერთი საუკეთესოდ შემონახული და ერთ-ერთი საუკეთესო ძეგლი. აშენებულია XV საუკუნეში, რამდენჯერმე გადაკეთდა და საბოლოო არქიტექტურული ფორმა მიეცა უკრაინელი არქიტექტორის, დროჰობიჩელი გრიგორი ტესლას მიერ. ეკლესია წარმოადგენს დროჰობიჩის რეგიონის მუზეუმის ხის არქიტექტურის განყოფილების ნაწილს.

ეკლესია შედგება სამი ნაწილისგან. ცენტრალური ნაწილი გეგმაში კვადრატულია და მოიცავს ნავს. დანარჩენი ორი ნაწილი შეიცავს ორმაგ აფსიდსა და ნართექსს. 1678-1711 წლებში ეკლესია განახლდა: შიდა სივრცე მოიხატა ფრესკებით, აშენდა რვაკუთხა სტრუქტურები და გაჩნდა ახალი სამრეკლო.

2013 წლის 21 ივნისს, იუნესკოს მსოფლიო მემკვიდრეობის კომიტეტის 37-ე სესიის დროს კამბოჯაში, წმინდა სამების ეკლესია შეიტანეს იუნესკოს მსოფლიო მემკვიდრეობის სიაში პოლონეთისა და უკრაინის კარპატების რეგიონის 16 ხის ეკლესიასთან ერთად.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები უკრაინაში
Overwatch

მინი|OVerwatch-ის ლოგო
**ოვერვოჩი** (ინგლ. Overwatch, აგრეთვე ცნობილი როგორც Overwatch 1) — Blizzard Entertainment-ის მიერ შექმნილი მრავალმოთამაშიანი პირველი პირის შუტერი ვიდეო თამაშია, რომელიც გამოვიდა 2016 წელს. თამაში თავდაპირველად გამოშვებული იყო PlayStation 4-ის, Windows-ის და Xbox One-ის პლატფორმებზე 2016 წლის მაისში, ხოლო Nintendo Switch-ის ვერსია დაემატა 2019 წლის ოქტომბერში. ყველა პლატფორმაზე ხელმისაწვდომი იყო ჯვარედინი თამაში (cross-platform play). 2022 წლის 3 ოქტომბერს თამაშის სერვერები გამორთეს, Overwatch 2-ის ბეტა-ვერსიის გასაშვებად.

ოვერვოჩი შეიქმნა Blizzard-ის მიერ მას შემდეგ, რაც 2014 წელს გაუქმდა მათი MMO პროექტი Titan. გუნდის ნაწილმა შთააგონება მიიღო Team Fortress 2-ისა და MOBA ჟანრის თამაშების პოპულარობიდან, რაც გადაიზარდა გმირებზე დაფუძნებულ შუტერში გუნდური თამაშის აქცენტით. პირველად თამაში წარდგა 2014 წლის BlizzCon-ზე, ხოლო 2015-2016 წლებში ჩატარდა კლოუზ-ბეტა და ღია ბეტა-ტესტირება, სადაც მონაწილეობა მიიღო 10 მილიონამდე მოთამაშემ.

კრიტიკოსებმა შეაქეს თამაშის ხელმისაწვდომი გეიმპლეი, გმირების მრავალფეროვნება,  ვიზუალური სტილი და დინამიური მულტიპლეიერი. კომერციულად თამაშმა პირველივე წელს 1 მილიარდი აშშ დოლარის ზღვარს გადააჭარბა, ხოლო 3 წელში მოთამაშეთა რაოდენობამ 50 მილიონს მიაღწია. იგი აღიარებული იყო როგორც ყველა დროის ერთ-ერთი საუკეთესო თამაში და მიიღო მრავალი ჯილდო, მათ შორის The Game Awards 2016-ის "წლის თამაში". Blizzard-მა დააარსა Overwatch League (OWL), პროფესიონალური კიბერსპორტის ლიგა, რომელიც მსოფლიო მასშტაბით გაიმართა.

## რესურსები ინტერნეტში
* ოფიციალური გვერდი

კატეგორია:Windows-ის თამაშები
კატეგორია:მრავალმოთამაშიანი ონლაინ თამაშები
კატეგორია:ვიდეო თამაშები რობოტებზე
კატეგორია:2016 წლის ვიდეო თამაშები
კატეგორია:პირველი პირის შუტერი თამაშები
კატეგორია:მრავალმოთამაშიანი პირველი პირის შუტერი თამაშები
კატეგორია:კიბერსპორტის თამაშები
ლინდა ანდრე

**ლინდა ანდრე** (დ. 1959 — გ. 2023) — ამერიკელი ფსიქიატრიული მკურნალობის გადარჩენილი აქტივისტი და მწერალი, რომელიც ცხოვრობდა ნიუ იორკში და ხელმძღვანელობდა ფსიქიატრიაში სიმართლის კომიტეტს (CTIP), ორგანიზაციას, რომელიც 1984 წელს დააარსა მერილინ რაისმა აშშ-ის საკვებისა და წამლის ადმინისტრაციის (FDA) წახალისების მიზნით, რათა დაერეგულირებინა ელექტროკონვულსიური თერაპიის (ECT) აპარატები.

## ECT-ის საწინააღმდეგო აქტივიზმი
მას შემდეგ, რაც 1980-იანი წლების დასაწყისში 25 წლის ასაკში ECT ჩაუტარდა, ანდრე წერდა და იკვლევდა, რათა დახმარებოდა ECT-ის სხვა გადარჩენილებს მათი კოგნიტური და მეხსიერების დანაკარგებით გამკლავებაში და საზოგადოებას მიეწოდებინა ინფორმაცია ECT-ის რისკების შესახებ. ლინდა ინტერვიუებს აძლევდა 20/20-ს, The Atlantic-ს, New York Times-სა და Washington Post-ს.
2003 წელს Los Angeles Times-ის ინტერვიუში ანდრემ კომენტარი გააკეთა ბრიტანულ კვლევაზე, რომელმაც აჩვენა, რომ როდესაც პაციენტები ეხმარებოდნენ ECT-ის კვლევების დიზაინში ან ჩატარებაში, რესპონდენტების მხოლოდ მესამედი აცხადებდა, რომ ECT-ი სასარგებლო იყო, მაგრამ როდესაც ექიმები გეგმავდნენ და ატარებდნენ კვლევებს, სამი მეოთხედი აცხადებდა, რომ ECT-ი სასარგებლო იყო. „აი, რა ხდება, როდესაც პაციენტებს ეკითხები, რას ფიქრობენ“, - თქვა ანდრემ, „...მიიღებ სრულიად განსხვავებულ ამბავს იმისგან, რასაც ფსიქიატრები გვიყვებიან“. მან და მისმა მეგობრებმა ჩამოაყალიბეს ფსიქიატრიაში სიმართლის კომიტეტი 500-ზე მეტი ყოფილი ელექტროშოკის პაციენტით.
2009 წელს გამოიცა მისი წიგნი „სიცრუის ექიმები: რა არ უნდათ, რომ იცოდეთ შოკური მკურნალობის შესახებ“. ამ ნაშრომის მიმოხილვისას, ედინბურგის უნივერსიტეტის ჯეიმს ვუდმა ჟურნალში Social History of Medicine დაწერა: „ანდრე თავისი 17, ხშირად მეტიკულოზურად გამოკვლეული, თავის განმავლობაში გვთავაზობს სასარგებლო კონტრასტს ედვარდ შორტერისა და დევიდ ჰილის მიერ ახლახან შექმნილ ECT-ის და იმ ადამიანების პეანთან, რომლებიც ინსტრუმენტულნი იყვნენ მის განვითარებაში (Edward Shorter and David Healy, Shock Therapy, 2007), და გვთავაზობს პოტენციურად გამანადგურებელ კრიტიკას როგორც ECT-ის, ასევე თანამედროვე ამერიკული ფსიქიატრიული პროფესიის მიმართ.“

## გამოქვეყნებული ნამუშევრები 
* 
* 
* 

## სქოლიო
კატეგორია:დაბადებული 1959
კატეგორია:გარდაცვლილი 2023
კატეგორია:ამერიკელი ქალი უფლებადამცველები
ანა სავაი

**ანა სავაი**  (დ. 11 ივნისი, 1992) — იაპონელი მსახიობი და მომღერალი.  დაიბადა ახალ ზელანდიაში, ოჯახთან ერთად იაპონიაში საცხოვრებლად გადავიდა 10 წლის ასაკში. თავისი პირველი სამსახიობო როლი 11 წლის ასაკში ითამაშა  *Nippon TV*-ის დადგმულ მიუზიკლში *ენი*. დებიუტი დიდ ეკრანზე კი შედგა ჯეიმს მაკთიგის 2009 წლის საბრძოლო ხელოვნების ფილმში *Ninja Assassin*.  
იაპონიაში პოპულარობა მოიპოვა როგორც ჯგუფ Faky-ის წამყვანმა ვოკალისტმა 2013-2018 წლებში. სამსახიობო კარიერას კი 2019 წლის ბრიტანული თრილერ სერიალით *Girl/Haji* დაუბრუნდა. სავაის საერთაშორისო ცნობადობა მოუპოვა *Apple TV+* - ის დრამა სერიალმა *პაჩინკო* (2022-დღემდე). მისმა პოპულარობამ იმატა შემდეგ პროექტებში მონაწილეობის შემდეგ: *MonsterVerse* სერიაში *Monarch: Legacy of Monsters* (2023–დღემდე)  და ისტორიულ დრამა სერიალში *Shōgun* (2024). ამ უკანასკნელში მონაწილეობისთვის მან მოიგო პრაიმთაიმ ემის ჯილდო გამორჩეული წამყვანი მსახიობის როლისთვის დრამა სერიაში, რითაც გახდა პირველი იაპონელი მსახიობი ქალი, რომელმაც მოიგო ემის ჯილდო. მან ასევე მოიგო ოქროს გლობუსი იმავე კატეგორიაში. 2024 წელს ჟურნალმა Time ის შეიყვანა Time Next 100 სიაში, ხოლო 2025 წელს Variety-მ სავაის შესრულება *Shogun*-ში დაასახელა, როგორც ერთ-ერთი საუკეთესო სატელევიზიო შესრულება 21-ე საუკუნეში.

## ადრეული და პირადი ცხოვრება
ანა სავაი დაიბადა 1992 წლის 11 ივნისს უელინგტონში, ახალ ზელანდიაში, ეთნიკურად იაპონელთა ოჯახში. დედამისი მუშაობდა ფორტეპიანოს მასწავლებლად, ხოლო მამამისი ელექტრონიკის კომპანიაში. 3 წლის ასაკიდან დედა მას ფორტეპიანოზე დაკვრასა და სიმღერას ასწავლიდა. და ამჟამად ცხოვრობს ტოკიოში. სავაიმ წარმატებით გაიარა გასაუბრება კომპანია *Avex Inc*-ში და 2006 წელს მიიღო მენეჯმენტ კონტრაქტი და კომპანიის შიდა წვრთნა მუსიკასა და ცეკვაში. და შედგა მისი ჰოლივუდის ფილმის დებიუტიც მეორეხარისხოვანი როლით ჯეიმს მაკთიგის საბრძოლო ხელოვნების ფილმში *Ninja Assassin* (2009), სადაც კირიკოს, დაუმორჩილებელი ახალგაზრდა ნინძას როლი შეასრულა.

## სქოლიო
კატეგორია:დაბადებული 1992
კატეგორია:იაპონელი მსახიობები
კატეგორია:დაბადებული 11 ივნისი
კატეგორია:ემის ჯილდოს მფლობელები
კატეგორია:იაპონელი მომღერლები
კატეგორია:ცოცხალი ადამიანები
მატკივის ღვთისმშობლის ეკლესია

**მატკივის ღვთისმშობლის ეკლესია** () — უკრაინის ბერძნულ-კათოლიკური ეკლესიის ხის ტაძარი უკრაინაში, ლვივის ოლქის სოფელ მატკივში, აგებულია 1838 წელს. ბოიკების არქიტექტურისა და მონუმენტური ხელოვნების ძეგლი. 2013 წლის 21 ივნისს, კამბოჯაში გამართულ იუნესკოს მსოფლიო მემკვიდრეობის კომიტეტის 37-ე სესიაზე, ღვთისმშობლის სახელობის ეკლესია, კარპატების რეგიონის სხვა ხის ეკლესიებთან ერთად, შეიტანეს მსოფლიო მემკვიდრეობის სიაში.

## აღწერილობა
ღვთისმშობლის სახელობის ეკლესია ააგეს 1838 წელს. ტაძარი ააშენეს ოსტატებმა ივან მელნიკოვიჩმა და ვასილ ივანიკოვიჩმა.

ეკლესიის სამხრეთ-დასავლეთით მდებარეობს ხის, სამსართულიანი, გეგმაში კვადრატული სამრეკლო, მეორე სართულზე აივნით, რომელიც გადაჰყურებს ეკლესიის სამხრეთ ფასადის წინ არსებულ მცირე მოედანს. დაფარულია კარვისებური სახურავით. სამრეკლო აშენდა 1924 წელს ოსტატ მიხაილ ვეკლიჩის მიერ.

2010 წლის 14 ივნისს ეკლესიას მეხი დაეცა და ხანძარი გაჩნდა, თუმცა ძეგლი განადგურებისგან იხსნა ხანძარსაწინააღმდეგო ავტომატურმა სისტემამ.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები უკრაინაში
მანა სამა

მინი|მანა - Moi dix Mois
**მანა სამა** (იაპ. **魔名**, 19 მარტი) — იაპონელი მუსიკოსი, პროდიუსერი, მოდის დიზაინერი; ცნობილია Visual Kei ბენდიდან Malice Mizer, როგორც გიტარისტი. „მალის მიზერის“ დაშლიდან ერთი წლის შემდეგ, 2002 წელს, შექმნა გოთიკური მეტალის ბენდი-*Moi dix Mois*, როგორც საკუთარი სოლო პროექტი.

მანამ შექმნა დამოუკიდებელი ხმისჩამწერი ლეიბლი-Midi:Nette (), 1994 წელს. ლეიბლში შედიოდა ელექტრო-მუსიკალური დუეტი - *Schwarz Stein*, გამოშვებული აქვს „მალის მიზერის“ მრავალი მუსიკალური ჩანაწერი და *Moi dix Mois*-ის მთლიანი დისკოგრაფია, ასევე, 2 ალბომი და 2 სინგლი *კანონ ვაკეშიმას* მიერ. მანას ტანსაცმლის ბრენდი  *Moi-même-Moitié*, ჩაეშვა 1999 წელს და გოთიკური ლოლიტას სუბკულტურის პოპულარიზაციაში შეაქვს უდიდესი წვლილი.
## იხილეთ აგრეთვე
გოთური მეტალი
გოთიკური ლოლიტა
Malice Mizer

## რესურსები ინტერნეტში
* Harajuku street fashion
* Moi Meme Moitie

კატეგორია: იაპონელები
კატეგორია: იაპონელი მუსიკოსები
კატეგორია: 2000-იანი წლები მუსიკაში
კატეგორია: მოდა
კატეგორია: დაბადებული 19 მარტი
კატეგორია:ცოცხალი ადამიანები
კაბანილიას-დელ-კამპო

**კაბანილიას-დელ-კამპო** () — ქალაქი და მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების გვადალახარის პროვინციის კამპინია-დე-გვადალახარის კომარკის შემადგენლობაში.  ფართობი — 34 კმ². მოსახლეობა — 10657 კაცი (2019 წ.).

## იხილეთ აგრეთვე
* გვადალახარის მუნიციპალიტეტები

## რესურსები ინტერნეტში
* კაბანილიას-დელ-კამპოს მუნიციპალიტეტის ოფიციალური საიტი

## სქოლიო
კატეგორია:გვადალახარის მუნიციპალიტეტები
მერი როზერი

**მერი როზერი** (, დ. 27 ოქტომბერი, 1744, ლონდონი — გ. 2 მაისი, 1819, ლონდონი) —  ინგლისელი მხატვარი და ერთ-ერთი იმ ორი ქალიდან, რომელიც გახდა ლონდონის სამეფო ხელოვნების აკადემიის დამფუძნებელი წევრი. ძირითადად ხატავდა პორტრეტებს და ნატურმორტებს ყვავილებით .

## ბიოგრაფია
მერი როზერი დაიბადა 1744 წლის 27 ოქტომბერს ლონდონში. მან თავდაპირველად მინანქარზე მუშაობა ისწავლა მამისგან, ჯორჯ მაიკლ მოზერისგან (1706–1783), რომელიც წარმოშობით შვეიცარიიდან იყო. მერიმ მხატვრობის ნიჭი ადრეულ ასაკში გამოავლინა. 14 წლის ასაკში მან მიიღო თავისი პირველი მედალი საზოგადოება „Society of Arts“-გან, ხოლო პირველად თავისი ნამუშევრების გამოფენა Society of Artists of Great Britain-ში გამართა. ათი წლის შემდეგ, როდესაც სამეფო აკადემია დაარსდა, იგი ანჯელიკა კაუფმანთან ერთად გახდა აკადემიის სრულფასოვანი წევრი.
200px|მინი|მარცხნივ|მ.მოზერი. ნატურმორტი ყვავილებით, დაახლოებით 1780 წელი, ბრუკლინის მუზეუმი
დაახლოებით 1770 წელს ჯორჯ რომნიმ დახატა მხატვრის პორტრეტი ნატურმორტზე მუშაობისას (ლონდონის ეროვნულმა პორტრეტების გალერეამ ნახატი 2003 წელს შეიძინა). 1790-იან წლებში მერი როზერმა პრესტიჟული საკომისიო, 900 ფუნტ სტერლინგზე მეტი მიიღო, დედოფალ შარლოტასგან, რათა დაესრულებინა ყვავილების ოთახის დეკორაციული გაფორმება Frogmore House-ში უინძორში, ბერკშირში საგრაფოში. ეს იყო მნიშვნელოვანი თანხა იმ დროისთვის და ამავე დროს მისი ერთ-ერთი ბოლო საქმე კაპიტან ჰიუ ლოიდთან ქორწინებამდე (1793 წლის 23 ოქტომბერი). 

მერი მოზერს ჰქონდა ხანმოკლე სასიყვარულო რომანი მხატვარ რიჩარდ კოსვეისთან, რომელიც შემდეგ დაშორდა თავის მეუღლეს მარია კოსვეის, ანგლო-იტალიელ მხატვარს. მერი მოზერმა 1793 წელს, მასთან ერთად ექვსი თვის განმავლობაში იმოგზაურა, თუმცა არ გაჩერებულა და  მოგზაურობისას მაინც აგრძელებდა მუშაობას და ხატავდა ღია ცის ქვეშ.

მერი მოზერი პენსიაზე გავიდა, მაგრამ 1802 წლამდე განაგრძობდა ხატვას და მონაწილეობდა სამეფო აკადემიის მიერ გამართულ გამოფენებში. მის შემოქმედებაზე გავლენას ახდენდნენ ძველი ჰოლანდიელი ოსტატები, რომლებიც ცნობილი იყვნენ მუქი ფონზე ნათელი ფერების ხატვით. თავიდანვე მისი მიდგომა იყო „თამამი და მდიდრული“, წერდა ჟერმენ გრირი.

მე-18 საუკუნის ბრიტანეთის ერთ-ერთი ყველაზე ცნობილი მხატვარი ქალი გარდაიცვალა 1819 წლის 2 მაისს, ლონდონში. იგი დაკრძალეს ქმრის გვერდით კენსინგტონის სასაფლაოზე.

მერი მოზერის ნამუშევრები ბრიტანეთის სამეფო კოლექციაში ნათლად აჩვენებს, რომ ის იყო არა მხოლოდ „პირველი მნიშვნელოვანი ბრიტანელი ყვავილების მხატვარი, ის ასევე იყო ერთ-ერთი საუკეთესო“.

მისი გარდაცვალების შემდეგ არც ერთი ქალი არ ყოფილა არჩეული სამეფო ხელოვნების აკადემიის წევრად 1936 წლამდე — მას შემდეგ ეს პატივი ლორა ნაიტლს ხვდა წილად. 

## სქოლიო
კატეგორია:ქალები
კატეგორია:ქალები ეროვნებისა და საუკუნის მიხედვით
კატეგორია:მხატვრები ანბანის მიხედვით
კატეგორია:ლონდონში დაბადებულები
Moi dix Mois

მინი|Moi dix Mois - მანა სამა (2006 წელი)
**Moi dix Mois** (იაპ. **モワデイスモワ**) — იაპონური Visual Kei გოთური მეტალის ბენდი, დაფუძვნებული მანა  სამას მიერ, Malice Mizer-ის აქტივის პაუზის შემდეგ, 2002 წელს. მანა სამა არის ჯგუფის სიმღერების ავტორი, გიტარისტი და მუდმივი წევრი, რომელსაც არასოდეს დაუტოვებია ჯგუფი, წევრების განლაგების ცვლილებების მიუხედავად. ბენდი კი საკუთარ შემოქმედებას მანას ლეიბლის, *Midi:Nette*-ს მიერ უშვებს.

2002 წლის 19 მარტს, „მალის მიზერის“ გაურკვეველი პერიოდით შემოქმედებითი პაუზის გამოცხადების შემდეგ, მანამ ახალი ბენდის შექმნის შესახებ გამოაცხადა, რომელიც მისი საკუთარი პროექტი იქნებოდა. *Moi dix Mois*-მა პირველივე სინგლი ამავე წლის 19 ოქტომბერს გამოუშვა - 
*"Dialogue Symphonie".*

*Moi dix Mois*-ს პირველი კონცერტები იაპონიის გარეთ ჰქონდა - 2005 წლის მარტში მიუნხენში, გერმანიასა და საფრანგეთში. ტურის ფინალური შოუს შემდეგ, ჩატარებული ტოკიოში, 2005 წლის 2 აპრილს, წევრმა *Juka*, დატოვა ბენდი.

ბენდის ახალი ფაზა დაიწყო 1 მარტს, 2006 წელს, როდესაც გამოუშვეს ალბომი - *Beyond the Gate*. აქ გამოჩნდა ახალი ვოკალისტი - *Seth*. ალბომის გამოსვლამდე მანამ განაცხადა რომ (ძირითადად ელექტრონული მუსიკის) ჟღერადობა ახალი მიმართულების დასაწყისი იქნებოდა ჯგუფისთვის.
განაცხადის შემდეგ ბენდის განლაგება შეიცვალა: *Seth* ახალი ვოკალისტი იქნებოდა, *Kazuno* (ბას-გიტარისტი) და *Tohru* (დრამერი) კი ტოვებდნენ მას.

## იხილეთ აგრეთვე
* Moi dix Mois ვებსაიტი
* მანა სამა
* Malice Mizer
* გოთური მეტალი

## რესურსები ინტერნეტში
* Moi dix Mois
* Moi dix Mois News

კატეგორია: იაპონელი მუსიკოსები
კატეგორია: იაპონური მუსიკა
კატეგორია: როკ-მუსიკა
კატეგორია: 2000-იანი წლები მუსიკაში
კატეგორია: 2002 წელი მუსიკაში
კლასიკური ლოლიტა

მინი|კლასიკური ლოლიტა |395x395პქ
**კლასიკური ლოლიტა** (იაპ. **クラロリ**) — ლოლიტას სტილი, ინსპირირებული ისტორიული ჩაცმულობით. ძირითადი აქცენტი აქვს ვიქტორიანელი ქალბატონის იმიჯზე და უფრო დახვეწილი ჩანს, ლოლიტას სხვა მიმართულებებისგან განსხვავებით. 

#### სილუეტი 
*კლასიკური ლოლიტა* მოიცავს მეტად გამატივებულ ფორმებს-სწორი დგომის („ტკბილი ლოლიტასგან“ განსხვავებით) გრძელ ქვედაბოლოს; შიდა კაბას, მაქმანის დეტალებით;
კლასიკურ ლოლიტაში ხშირად შევხვდებით ყვავილების, მაქმანებისა თუ სხვა ნაკერის ტიპის დეტალებს.
### მოტივები 
სადა ფერის სამოსი, ყვავილები, ზოლები; დიადემების, ანტიკური, ცხოველების, არქიტექტურის, ძველი ფერწერული ნახატების რეპროდუქციების პრინტი - ეს ყველაფერი კლასიკური ლოლიტას მთავარი აქცენტია. ცხოველებისა და ხილის პრინტს მეტად რეალისტური ან ანტიკური სახე აქვს.
### ფეხსაცმელი 
ლოლიტას სხვა სტილებისგან განსხვავებით, ბალეტის ფეხსაცმელი კლასიკურ ლოლიტაში არაა გავრცელებული. უპირატესობა მაღალქუსლიანებსა და *ვიქტორიანული* სტილის ჩექმებს ენიჭება.

### თმა და მაკიაჟი 
როგორც წესი, თმა ბუნებრივი რჩება, მაგრამ გვხვდება ყავისფერის, ქერას და შავის სხვადასხვა ტონალობაც. სტილი კი ნებისმიერი სახის იქნება, რაც არ სცდება *კლასიკური ლოლიტას* პრინციპებს და ექსტრავაგანტულში არ გადადის.
შესაძლებელია პარიკის გამოყენებაც, მაგრამ გავრცელებული  არაა. 
მაკიაჟი კი ბუნებრივად გამოიყურება, ელეგანტური ელფერის მისაღებად.
## იხილეთ აგრეთვე
[ლოლიტა (სტილი)](https://ka.wikipedia.org/wiki/%E1%83%9A%E1%83%9D%E1%83%9A%E1%83%98%E1%83%A2%E1%83%90_(%E1%83%A1%E1%83%A2%E1%83%98%E1%83%9A%E1%83%98))
## რესურსები ინტერნეტში
Clssic lolita

კატეგორია: იაპონური კულტურა
კატეგორია: სუბკულტურები
კატეგორია: ლოლიტა
როჰატინის სულიწმინდის ეკლესია

**როჰატინის სულიწმინდის ეკლესია** () — ხის ეკლესია უკრაინაში, ივანო-ფრანკოვსკის ოლქის ქალაქ როჰატინში, ეროვნული მნიშვნელობის სახალხო არქიტექტურისა და მონუმენტური ხელოვნების ძეგლი; ამჟამად გამოიყენება როგორც მუზეუმი და სამხატვრო-მხარეთმცოდნეობის მუზეუმთან ერთად წარმოადგენს როჰატინის სამუზეუმო კომპლექსის ნაწილს, რომელიც არის სამხარეო სამხატვრო მუზეუმის ფილიალი.

2013 წლის 21 ივნისს, კამბოჯაში გამართულ იუნესკოს მსოფლიო მემკვიდრეობის კომიტეტის 37-ე სესიაზე, სულიწმინდის ეკლესია, კარპატების რეგიონის სხვა ხის ეკლესიებთან ერთად, შეიტანეს იუნესკოს მსოფლიო მემკვიდრეობის სიაში.

## იხილეთ აგრეთვე
* კარპატების ხის ეკლესიები პოლონეთსა და უკრაინაში

## სქოლიო
კატეგორია:მსოფლიო მემკვიდრეობის ძეგლები უკრაინაში
ვიქტორიანული პერიოდი

მინი|დედოფალი ვიქტორია
**ვიქტორიანული პერიოდი** (*ვიქტორიანული ეპოქა*) — პერიოდი გაერთიანებული სამეფოსა და ბრიტანეთის იმპერიის ისტორიაში, დედოფალ ვიქტორიას კურთხევიდან (1837 წლის 20 ივნისი) მის სიკვდილამდე (1901 წლის 22 იანვარი). ეპოქას მოსდევს ჯორჯიანული პერიოდი, შემდეგ კი ედვარდიანული ეპოქა. 

გაერთიანებულ სამეფოში არაერთი ლიბერალიზაციური პოლიტიკური რეფორმა გატარდა, საარჩევნო ფრენჩაიზინგის გაფართოების ჩათვლით. პერიოდში ბრიტანული იმპერია გაფართოვდა და ერთ-ერთი დომინანტური ძალა გახდა მსოფლიოში.
*
ვიქტორიანული საზოგადოება* აფასებდა პერსონალურ ყოფაქცევას, მის ყველა ფენაში. მორალზე 
აქცენტირებამ სოციალურ რეფორმირებას შეუწყო ხელი, მაგრამ, ასევე შეზღუდა გარკვეული ჯგუფების თავისუფლება. 
ვიქტორიანულ პერიოდში ყვაოდა კეთილდღეობა, მაგრამ, შიმშილობა კვლავ აქტუალურ პრობლემად რჩებოდა. ლიტერატურა და ბავშვთა განათლება პირველად უნივერსალური გახდა დიდ ბრიტანეთში. როდესაც იყო გარკვეული მცდელობები, ცხოვრების დონის განსავითარებლად, საცხოვრებელი პირობები და დაავადებები, მაინც დიდ პრობლემად დარჩა.
პერიოდმა უმნიშვნელოვანესი სამეცნიერო თუ ტექნოლოგიური მიღწევები იხილა. ბრიტანეთი ინჟინერიით გამოირჩეოდა, მაგრამ როგორღაც განუვითარებელი იყო ხელოვნებასა და განათლებაში. დიდი ბრიტანეთის მოსახლეობამ საგრძნობლად მოიმატა, როდესაც ირლანდიის საოცრად დაეცა.

## რესურსები ინტერნეტში
* Why the Notion of Victorian Britain Does Make Sense

კატეგორია:გაერთიანებული სამეფოს ისტორია პერიოდების მიხედვით
კატეგორია:XIX საუკუნე